CELEX: 32006R1994
Language: fi
Date: 2006-12-27 00:00:00
Title: Komission asetus (EY) N:o 1994/2006, annettu 27 päivänä joulukuuta 2006 , yhteisön tariffikiintiöiden avaamisesta lampaille ja vuohille sekä lampaan- ja vuohenlihalle vuodeksi 2007

30.12.2006         FI                Euroopan unionin virallinen lehti                             L 413/3
                              Komission asetus (EY) N:o 1994/2006,
                              annettu 27 päivänä joulukuuta 2006,
       yhteisön tariffikiintiöiden avaamisesta lampaille ja vuohille sekä lampaan- ja
                                    vuohenlihalle vuodeksi 2007
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 19 päivänä
joulukuuta 2001 annetun neuvoston asetuksen (EY) N:o 2529/20011 ja erityisesti sen 16
artiklan 1 kohdan,
sekä katsoo seuraavaa:
(1)     Lampaan- ja vuohenlihaa koskevat yhteisön tariffikiintiöt olisi avattava vuodeksi
        2007. Asetuksessa (EY) N:o 2529/2001 tarkoitetut tullit ja määrät olisi vahvistettava
        niiden asiaa koskevien kansainvälisten sopimusten mukaisesti, jotka ovat voimassa
        vuonna 2007.
(2)     Euroopan yhteisön ja sen jäsenvaltioiden sekä Chilen tasavallan välisestä
        assosiaatiosta tehdyn sopimuksen tariffimääräysten täytäntöönpanosta yhteisön osalta
        18 päivänä helmikuuta 2003 annetussa neuvoston asetuksessa (EY) N:o 312/20032
        avataan 1 päivästä helmikuuta 2003 CN-koodiin 0204 kuuluvalle tuotteelle
        ylimääräinen 2 000 tonnin kahdenvälinen tariffikiintiö, jonka määrää lisätään 10
        prosentilla alkuperäisestä määrästä vuosittain. Sen vuoksi Chilen GATT/WTO-
        kiintiöön olisi lisättävä 200 tonnia, ja kumpaakin kiintiötä olisi hallinnoitava edelleen
        samalla tavoin vuonna 2007.
(3)     AKT-maille myönnetään Cotonoun sopimuksessa3 lampaan- ja vuohenlihatuotteiden
        tariffikiintiöitä.
(4)     Jotkin kiintiöt on määritelty tietyn vuoden 1 päivästä heinäkuuta seuraavan vuoden
        30 päivään kesäkuuta ulottuvaksi kaudeksi. Koska tämän asetuksen mukaista tuontia
        olisi hallinnoitava kalenterivuosittain, vastaavat kyseisiä kiintiöitä koskevat vuodeksi
        2007 vahvistettavat määrät saadaan laskemalla yhteen puolet 1 päivän heinäkuuta
        2006 ja 30 päivän kesäkuuta 2007 välisen kauden määrästä ja puolet 1 päivän
        heinäkuuta 2007 ja 30 päivän kesäkuuta 2008 välisen kauden määrästä.
1
        EYVL 341, 22.12.2001, s. 3, asetus sellaisena kuin se on viimeksi muutettuna asetuksella (EY) N:o
        1782/2003 (EUVL L 270, 21.10.2003, s. 1).
2
        EUVL 46, 20.2.2003, s. 1, asetus sellaisena kuin se on muutettuna komission asetuksella (EY) N:o
        305/2005 (EUVL L 52, 25.2.2005, s. 6).
3
        EYVL 317, 15.12.2000, s. 3.
 ---pagebreak--- L 413/4            FI                 Euroopan unionin virallinen lehti                            30.12.2006
(5)     Yhteisön tariffikiintiöiden moitteettoman toiminnan varmistamiseksi on tarpeen
        vahvistaa teuraspainona ilmaistut määrät. Koska tietyissä tariffikiintiöissä saadaan
        lisäksi tuoda joko eläviä eläimiä tai niiden lihaa, tarvitaan muuntokerroin.
(6)     Sen vuoksi lampaan- ja vuohenlihatuotteiden kiintiöitä olisi hallinnoitava asetuksen
        (EY) N:o 2529/2001 16 artiklan 2 kohdan a alakohdan mukaisesti poiketen siitä, mitä
        neuvoston asetuksen (ETY) N:o 3013/89 soveltamista koskevista yksityiskohtaisista
        säännöistä lampaan- ja vuohenliha-alan tuotteiden tuonnin ja viennin osalta 26 päivänä
        kesäkuuta 1995 annetussa komission asetuksessa (EY) N:o 1439/954 säädetään.
        Lisäksi olisi noudatettava tietyistä yhteisön tullikoodeksista annetun neuvoston
        asetuksen (ETY) N:o 2913/92 soveltamista koskevista säännöksistä 2 päivänä
        heinäkuuta 1993 annetun komission asetuksen (ETY) N:o 2454/935 308 a ja 308 b
        artiklaa ja 308 c artiklan 1 kohtaa.
(7)     Tämän asetuksen mukaisia tariffikiintiöitä ei ole aluksi syytä pitää asetuksen (ETY)
        N:o 2454/93 308 c artiklan mukaisesti kriittisinä, kun niitä hallinnoidaan ”ensiksi
        tullutta palvellaan ensin” -järjestelmällä. Sen vuoksi tulliviranomaisten olisi voitava
        poiketa vakuuden vaatimisesta tavaroilta, jotka on alun perin tuotu näissä kiintiöissä,
        asetuksen (ETY) N:o 2454/93 308 c artiklan 1 kohdan ja 248 artiklan 4 kohdan
        mukaisesti. Niiden erityispiirteiden vuoksi, joita liittyy siirtymiseen yhdestä
        hallinnointijärjestelmästä toiseen, kyseisen asetuksen 308 c artiklan 2 ja 3 kohtaa ei
        ole syytä soveltaa.
(8)     Olisi selvennettävä, millaisia tuotteiden alkuperätodistuksia toimijoiden on
        toimitettava saadakseen oikeuden tariffikiintiöiden käyttöön ”ensiksi tullutta
        palvellaan ensin” -järjestelmässä.
(9)     Kun toimijat esittävät lampaanlihatuotteita tuontitarkoituksessa tulliviranomaisille,
        näiden on vaikeaa määritellä, ovatko kyseiset tuotteet peräisin kotieläiminä
        pidettävistä lampaista vai muista lampaista. Tullin määrä määräytyy kuitenkin tällä
        perusteella. Tämän vuoksi on aiheellista säätää, että kyseisestä seikasta on annettava
        selvitys alkuperätodistuksessa.
(10)    Ihmisravinnoksi tarkoitettujen eläinperäisten tuotteiden tuotantoon, jalostukseen,
        jakeluun ja yhteisön alueelle tuomiseen liittyvistä eläinten terveyttä koskevista
        säännöistä 16 päivänä joulukuuta 2002 annetun neuvoston direktiivin 2002/99/EY6 II
        luvun ja kolmansista maista yhteisöön tuotavien tuotteiden eläinlääkinnällisten
        tarkastusten järjestämistä koskevista periaatteista 18 päivänä joulukuuta 1997 annetun
        neuvoston direktiivin 97/78/EY7 mukaisesti ainoastaan sellaisia tuotteita voidaan
        tuoda, jotka täyttävät yhteisön voimassa olevat vaatimukset elintarvikeketjua
        koskevista menettelyistä, säännöistä ja tarkastuksista.
4
        EYVL L 143, 27.6.1995, s. 7, asetus sellaisena kuin se on viimeksi muutettuna asetuksella (EY) N:o
        272/2001 (EYVL L 41, 10.2.2001, s. 3).
5
        EYVL 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o
        883/2005 (EUVL L 148, 11. 6.2005, s. 5).
6
        EYVL 18, 23.1.2003, s. 11.
7
        EYVL 24, 30.1.1998, s. 9, direktiivi sellaisena kuin se on viimeksi muutettuna Euroopan parlamentin ja
        neuvoston asetuksella (EY) N:o 882/2004 (EUVL L 165, 30.4.2004, s. 1; oikaisu EUVL L 191,
        28.5.2005, s. 1).
 ---pagebreak--- 30.12.2006        FI                 Euroopan unionin virallinen lehti                      L 413/5
(11)    Tässä asetuksessa säädetyt toimenpiteet ovat lampaiden ja vuohien hallintokomitean
        lausunnon mukaiset,
ON ANTANUT TÄMÄN ASETUKSEN:
                                               1 artikla
Tässä asetuksessa avataan yhteisön tariffikiintiöt lampaille ja vuohille sekä lampaan- ja
vuohenlihalle 1 päivän tammikuuta ja 31 päivän joulukuuta 2007 väliseksi ajaksi.
                                               2 artikla
CN-koodeihin 0104 10 30 , 0104 10 80 , 0104 20 90 , 0210 99 21 , 0210 99 29 ja 0204
kuuluvien liitteessä mainituista maista peräisin olevien lampaiden, vuohien sekä lampaanlihan
ja vuohenlihan tuonnissa kannettavat tullit on suspendoitava tai alennettava tämän asetuksen
mukaisesti.
                                               3 artikla
1.        CN-koodiin 0204 kuuluvan lihan teuraspainona ilmaistut määrät ja CN-koodeihin
          0104 10 30, 0104 10 80 ja 0104 20 90 kuuluvien elävien eläinten määrät ja
          kannettavat tullit vahvistetaan liitteessä.
2.        Edellä 1 kohdassa tarkoitettujen teuraspainoekvivalenttina ilmaistujen määrien
          laskemiseksi lampaan- ja vuohenlihatuotteiden nettopainoon sovelletaan seuraavia
          kertoimia:
          a)    elävät eläimet: 0,47;
          b)    luuton karitsan- ja vohlanliha: 1,67;
          c)    luuton lampaanliha ja luuton muu vuohenliha kuin vohlanliha ja näiden
                sekoitukset: 1,81;
          d)    luulliset tuotteet: 1,00.
          'Vohlalla' tarkoitetaan enintään vuoden ikäistä vuohta.
                                               4 artikla
          Asetuksen (EY) N:o 1439/95 II A ja B osastosta poiketen tämän asetuksen liitteessä
          vahvistettuja tariffikiintiöitä on hallinnoitava ”ensiksi tullutta palvellaan ensin” -
          periaatteella asetuksen (ETY) N:o 2454/93 308 a ja 308 b artiklan sekä 308 c artiklan
          1 kohdan mukaisesti 1 päivästä tammikuuta 31 päivään joulukuuta 2007. Kyseisen
          asetuksen 308 c artiklan 2 ja 3 kohtaa ei sovelleta. Tuontitodistusta ei vaadita.
 ---pagebreak--- L 413/6           FI               Euroopan unionin virallinen lehti                   30.12.2006
                                              5 artikla
1.      Liitteessä vahvistettujen tariffikiintiöiden käyttöoikeus edellyttää, että yhteisön
        tulliviranomaisille esitetään asianomaisen kolmannen maan toimivaltaisten
        viranomaisten antama voimassa oleva alkuperätodistus sekä kyseisten tuotteiden
        vapaaseen liikkeeseen luovuttamista koskeva tulli-ilmoitus. Muiden kuin
        tullietuussopimuksiin perustuvien tariffikiintiöiden alaisten tuotteiden alkuperä on
        määriteltävä yhteisössä voimassa olevien säännösten mukaisesti.
2.      Edellä 1 kohdassa tarkoitettuja alkuperätodistuksia ovat seuraavat:
        a)     tullietuussopimukseen kuuluvan tariffikiintiön            tapauksessa  kyseisessä
               sopimuksessa määrätty alkuperätodistus
        b)     muiden tariffikiintiöiden osalta asetuksen (ETY) N:o 2454/93 47 artiklan
               mukaisesti laadittu todistus, jossa ilmoitetaan kyseisessä artiklassa säädettyjen
               tietojen lisäksi seuraavat tiedot:
               –      CN-koodi (vähintään neljä ensimmäistä numeroa)
               –      kyseisen tariffikiintiön järjestysnumero tai järjestysnumerot,
               –      nettopaino yhteensä tämän asetuksen 3 artiklan 2 kohdassa säädettyjä
                      kertoimia varten määriteltyjen luokkien mukaisesti;
        c)     sellaisen maan osalta, jonka sekä a että b alakohtaan kuuluvat kiintiöt on
               sulautettu yhteen, a kohdassa tarkoitettu todistus.
        Jos b alakohdassa tarkoitettu alkuperätodistus esitetään vain yhden vapaaseen
        liikkeeseen luovuttamista koskevan ilmoituksen yhteydessä, siinä voi olla useita
        järjestysnumeroita. Kaikissa muissa tapauksissa siinä saa olla vain yksi
        järjestysnumero.
3.      Oikeus käyttää tariffikiintiötä, joka vahvistetaan liitteessä maaryhmän nro 4 kohdalla
        CN-koodeihin ex 0204, ex 0210 99 21 ja ex 0210 99 29 kuuluville tuotteille,
        edellyttää alkuperätodistuksen tuotekuvauskohdassa jompaakumpaa seuraavista
        maininnoista:
        a)     ”kotieläminä pidettävistä lammaslajeista saatuja lampaanlihatuotteita”
        b)     ”muista kuin kotieläminä pidettävistä lammaslajeista saatuja tuotteita”.
        Näiden merkintöjen on vastattava kyseisten tuotteiden mukana seuraavan
        eläinlääkärintodistuksen merkintöjä.
                                              6 artikla
Tämä asetus tulee voimaan päivänä, jona se julkaistaan Euroopan unionin virallisessa
lehdessä.
 ---pagebreak--- 30.12.2006       FI              Euroopan unionin virallinen lehti              L 413/7
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty Brysselissä 27 päivänä joulukuuta 2006.
       Komission puolesta
       Mariann FISCHER BOEL
       Komission jäsen
 ---pagebreak---         L 413/8               FI                   Euroopan unionin virallinen lehti                                   30.12.2006
                                                                 LIITE
                                LAMPAAN- JA VUOHENLIHA (tonnia (t) teuraspainona)
                                     YHTEISÖN TARIFFIKIINTIÖT VUODEKSI 2007
                                                         Järjestysnumero ”ensiksi tullutta palvellaan ensin” -
                                                                            järjestelmässä                                          Vuotuinen
                                      Paljoustulli                                                                                    määrä
Maaryh                     Arvotulli               Elävät eläimet     Luuton            Luuton        Luullinen liha
             CN-koodi                 EUROA/10                                                                          Alkuperä     (tonnia
män nro                        %                                    karitsanliha1    lampaanliha2        ja ruhot
                                         0 KG                                                                                      teuraspaino
                                                   (kerroin 0,47) (kerroin 1,67) (kerroin 1,81) (kerroin 1,00)
                                                                                                                                       na)
                                                         ---          09.2101          09.2102          09.2011      Argentiina         23 000
                                                         ---          09.2105          09.2106          09.2012      Australia          18 786
                                                         ---          09.2109          09.2110          09.2013      Uusi-Seelanti     227 854
                                                         ---          09.2111          09.2112          09.2014      Uruguay             5 800
                                                         ---          09.2115          09.2116          09.1922      Chile               5 800
                                                         ---          09.2119          09.2120          09.0790      Islanti             1 350
   1            0204         Nolla       Nolla
                                                         ---          09.2121          09.2122          09.0781      Norja                 300
                                                         ---          09.2125          09.2126          09.0693      Grönlanti             100
                                                         ---          09.2129          09.2130          09.0690      Färsaaret              20
                                                         ---          09.2131          09.2132          09.0227      Turkki                200
                                                         ---          09.2171          09.2175          09.2015      Muut 3                200
            0104 10 30,
            0104 10 80
                  ja
            0104 20 90.
  2         Ainoastaan
            muiden kuin
            kotieläiminä
                             Nolla       Nolla        09.2141         09.2145          09.2149          09.1622      AKT-valtiot           100
             pidettävien
           lammaslajien
               osalta:
              ex0204,
           ex0210 99 21
           ja ex0210 99
                 29.
            Ainoastaan
            kotieläiminä
             pidettävien
           lammaslajien                 Alennus
               osalta:                   65 %
              ex0204,        Nolla     paljoustul       ----          09.2161          09.2165          09.1626      AKT-valtiot           500
           ex0210 99 21                  leista
                  ja
             ex0210 99
                 29.
            0104 10 30
  3                                                                                                                  Erga omnes4
            0104 10 80       10 %        Nolla        09.2181           -----             ----          09.2019                             92
            0104 20 90
        1          Ja vohlanliha.
        2          Ja muu vuohenliha kuin vohlanliha.
        3          ”Muut” tarkoittaa kaikkia muita alkuperämaita, myös AKT-valtioita, joita ei mainita tässä taulukossa.
        4          "Erga omnes” tarkoittaa kaikkia alkuperämaita tässä taulukossa mainitut maat mukaan luettuina.